Αξιολόγηση της ακρίβειας προσδιορισμού θέσης σε δασικά περιβάλλοντα με τη χρήση μόνιμων σταθμών αναφοράς
Authors: Αργυροπούλου Χρυσάνθη 
Published: September 2021

Σκοπός της παρούσας έρευνας είναι να εξετάσει την τελική ακρίβεια που μπορεί να επιτευχθεί στην αποτύπωση σε πραγματικό χρόνο (Real Time) εντός δασών και δασικών εκτάσεων κάνοντας χρήση γεωδαιτικού δέκτη GPS με εφαρμογή των μόνιμων σταθμών αναφοράς GPS του συστήματος HEPOS και δικτυακών τεχνικών GPS. Η αξιολόγηση γίνεται μέσω της σύγκρισης των αποτελεσμάτων που προκύπτουν από τη χρήση του διπλόσυχνου δέκτη Leica GS09_GNSS και την εφαρμογή των RTK τεχνικών Single–Base, VRS, MAC και Network DGPS του HEPOS, με τις συντεταγμένες που εξάγονται από τη χρήση του γεωδαιτικού σταθμού Leica TRC 407 καθώς οι μετρήσεις αυτές λαμβάνονται ως «αληθείς τιμές».Οι περιοχές έρευνας περιελάμβαναν: α) περιοχές εντός κάλυψης του δικτύου HEPOS με επιμέρους διπλή τμηματοποίηση σε περιοχή με σχεδόν πλήρη κάλυψη GPRS και σε περιοχή με αδυναμία κάλυψης GPRS σε μεγάλο τμήμα της και β) περιοχή εκτός κάλυψης του δικτύου HEPOS. Ιδιαίτερη αναφορά επιβάλλεται να γίνει, μιας και αποτελούν τα πρωτότυπα στοιχεία της έρευνας:1.στην αποτύπωση που εκτελέστηκε πάνω και κάτω από κόμη Δασικής Πεύκης καχεκτικής ανάπτυξης,2.στην προσπάθεια σύνδεσης των ατμοσφαιρικών συνθηκών που επικρατούσαν λίγες ημέρες πριν και κατά τη διάρκεια των αποτυπώσεων στο Δημόσιο Δάσος Λαϊλιά Σερρών με τα αποτελέσματα που εξήχθησαν,3.στην εφαρμογή της μεθόδου πλευρικής εμπροσθοτομίας για τον προσδιορισμό θέσης σημείου κάτω από κόμη δένδρων με χρήση συντεταγμένων δύο σημείων τοποθετημένων σε καθαρό ουρανό και μέτρηση των αποστάσεων με χρήση αποστασιόμετρου-ηλεκτρονικής πυξίδας λέιζερ, 4.στην εφαρμογή του συστήματος HEPOS σε δασική περιοχή εκτός του δικτύου κάλυψης του συστήματος, 5.στη λήψη μετρήσεων πεδίου σε τρία διαφορετικά δασικά περιβάλλοντα όπου δεν έχουν πραγματοποιηθεί ανάλογες μετρήσεις και έρευνες.Συνολικά εκτελέσθηκαν οι παρακάτω δεκατρείς σειρές μετρήσεων: 1.Αποτύπωση πλατύφυλλης δρυός, σε διαφορετικές εποχές ανάπτυξης –με φύλλα και χωρίς φύλλα, στο «Δημόσιο Δάσος Βερτίσκου Όρους, Δασαρχείου Νιγρίτας Ν. Σερρών».2.Αποτύπωση τριγωνομετρικού σημείου στο «Δημόσιο Δάσος Βερτίσκου Όρους. Δασαρχείου Νιγρίτας Ν. Σερρών».3.Αποτύπωση κάτω από την κομοστέγη μικτού δάσους (Οξυά, Δρυ, ευγενή πλατύφυλλα –Σφενδάμια- γαύρο και φράξο) και κάτω από καθαρό ουρανό στο «Δημόσιο Δάσος Φλαμουρίου-Σοχού-Βερτίσκου-Λαχανά-Ευαγγελίστριας-Δασαρχείου Λαγκαδά Ν. Θεσσαλονίκης».4.Προσδιορισμός συντεταγμένων σημείων στο «Δημόσιο Δάσος Φλαμουρίου-Σοχού-Βερτίσκου-Λαχανά-Ευαγγελίστριας-Δασαρχείου Λαγκαδά Ν. Θεσσαλονίκης» με εφαρμογή πλευρικής εμπροσθοτομίας και χρήση αποστασιόμετρου-ηλεκτρονικής πυξίδας Laser.5.Αποτύπωση τριγωνομετρικού σημείου στο «Δημόσιο Δάσος Φλαμουρίου-Σοχού-Βερτίσκου-Λαχανά-Ευαγγελίστριας-Δασαρχείου Λαγκαδά Ν. Θεσσαλονίκης».6.Αποτύπωση κάτω από την κομοστέγη υψηλής Δασικής Πεύκης στο «Δημόσιο Δάσος Λαϊλιά».7.Αποτύπωση κάτω από την κομοστέγη και πάνω από την κομοστέγη Δασικής Πεύκης με καχεκτική ανάπτυξη. με ύψος κεραίας δέκτη GPS1.40 και 2.00 μέτρα αντίστοιχαστο «Δημόσιο Δάσος Λαϊλιά».8.Αποτύπωση κάτω από κομοστέγη οξυάς σε διαφορετικές εποχές ανάπτυξης –με φύλλα και χωρίς φύλλα στο «Δημόσιο Δάσος Λαϊλιά».9.Αποτύπωση κοντά στον κορμό και στην άκρη της κομοστέγης οξυάς με φύλλα στο «Δημόσιο Δάσος Λαϊλιά».10.Αποτύπωση κοντά στον κορμό και στην άκρη της κομοστέγης οξυάς χωρίς φύλλα στο «Δημόσιο Δάσος Λαϊλιά»11.Αποτύπωση τριγωνομετρικού σημείου στο «Δημόσιο Δάσος Λαϊλιά»12.Αποτύπωση σε καθαρό ουρανό στο «Δημόσιο Δάσος Λαϊλιά».13.Προσδιορισμός συντεταγμένων σημείων στο «Δημόσιο Δάσος Λαϊλιά» με εφαρμογή πλευρικής εμπροσθοτομίας.Τα αποτελέσματα ποικίλουν ανάλογα με το περιβάλλον μέτρησης και την εφαρμοζόμενη κάθε φορά τεχνική δικτύωσης GPS.Καλύτερη τεχνική GPS για αποτυπώσεις σε δασικά περιβάλλοντα αποδείχθηκε η Single Base. Καλύτερη μέθοδος, για μεγαλύτερη ακρίβεια στον προσδιορισμό θέσης σημείων κάτω από την κόμη δένδρων σε δασικά περιβάλλοντα, αναδείχθηκε η πλευρική εμπροσθοτομία με τις εξής προϋποθέσεις:α) ο προσδιορισμός των συντεταγμένων των σημείων σε καθαρό ουρανό να γίνεται με εφαρμογή της τεχνικής GPS Single Base και χρήση των μόνιμων σταθμών αναφοράς του HEPOS και β) η μέτρηση των αποστάσεων μεταξύ των σημείων να εκτελείται με χρήση του αποστασιόμετρου -ηλεκτρονικής πυξίδας Laser TruPulse 360°.